CELEX: 32008D0287
Language: el
Date: 2008-04-03 00:00:00
Title: 2008/287/ΕΚ: Απόφαση της Επιτροπής, της 3ης Απριλίου 2008 , για τη χρηματοδότηση ενός προγράμματος εργασίας για το 2008 σχετικά με μέσα κατάρτισης στον τομέα της ασφάλειας των τροφίμων, της υγείας των ζώων, της καλής μεταχείρισης των ζώων και της υγείας των φυτών

4.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 93/25
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 3ης Απριλίου 2008
   για τη χρηματοδότηση ενός προγράμματος εργασίας για το 2008 σχετικά με μέσα κατάρτισης στον τομέα της ασφάλειας των τροφίμων, της υγείας των ζώων, της καλής μεταχείρισης των ζώων και της υγείας των φυτών
   (2008/287/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (1), και ιδίως το άρθρο 75,
   τον κανονισμό (ΕΚ, Ευρατόμ) αριθ. 2342/2002 του Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 90,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (3), και ιδίως το άρθρο 2 παράγραφος 1 σημείο i),
   τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επίσημων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (4), και ιδίως το άρθρο 51 και το άρθρο 66 παράγραφος 1 στοιχεία β) και γ),
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 75 του κανονισμού (ΕΚ, Ευρατόμ) αριθ. 1605/2002 και με το άρθρο 90 του κανονισμού (ΕΚ, Ευρατόμ) αριθ. 2342/2002, της αναλήψεως δαπάνης προηγείται απόφαση χρηματοδότησης που καθορίζει τα ουσιώδη στοιχεία μιας ενέργειας που συνεπάγεται δαπάνη εις βάρος του προϋπολογισμού.
            
         
               (2)
            
            
               Προβλέπονται διαφορετικές ενέργειες στον τομέα των μέσων κατάρτισης στο πλαίσιο διάφορων νομοθετικών πράξεων για την ασφάλεια των τροφίμων, την υγεία των ζώων, την καλή μεταχείριση των ζώων και την υγεία των φυτών. Οι ενέργειες αυτές πρέπει να χρηματοδοτούνται από τον κοινοτικό προϋπολογισμό. Η χρηματοδότηση των ενεργειών αυτών πρέπει να αποτελεί αντικείμενο ενιαίας απόφασης,
            
         ΑΠΟΦΑΣΙΖΕΙ:
   Άρθρο μόνο
   Εγκρίνεται το πρόγραμμα εργασίας στο παράρτημα σχετικά με τη χρηματοδότηση το 2008 των ενεργειών που συνδέονται με μέσα κατάρτισης στον τομέα της ασφάλειας τροφίμων, της υγείας των ζώων, της καλής μεταχείρισης των ζώων και της υγείας των φυτών.
   Ο γενικός διευθυντής της Γενικής Διεύθυνσης Υγείας και Προστασίας των Καταναλωτών είναι αρμόδιος για τη δημοσίευση και την εφαρμογή του.
   
      Βρυξέλλες, 3 Απριλίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 248 της 16.9.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1525/2007 (ΕΕ L 343 της 27.12.2007, σ. 9).
   
      (2)  ΕΕ L 357 της 31.12.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 478/2007 (ΕΕ L 111 της 28.4.2007, σ. 13).
   
      (3)  ΕΕ L 169 της 10.7.2000, σ. 1. Οδηγία όπως τροποποιήθηκε τελευταία με την οδηγία 2007/41/ΕΚ της Επιτροπής (ΕΕ L 169 της 29.6.2007, σ. 51).
   
      (4)  ΕΕ L 165 της 30.4.2004, σ. 1· όπως διορθώθηκε με την ΕΕ L 191 της 28.5.2004, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 180/2008 της Επιτροπής (ΕΕ L 56 της 29.2.2008, σ. 4).
   
      ΠΑΡΑΡΤΗΜΑ
      Πρόγραμμα εργασίας για το 2008 σχετικά με μέσα κατάρτισης στον τομέα της ασφάλειας των τροφίμων, της υγείας των ζώων, της καλής μεταχείρισης των ζώων και της υγείας των φυτών
      ΚΑΤΑΡΤΙΣΗ
      1.   Γραμμές του προϋπολογισμού: 17 04 07 01 και 17 04 04 01
      
         Νομική βάση:
      
      
                  —
               
               
                  κανονισμός (ΕΚ) αριθ. 882/2004, άρθρο 51 και άρθρο 66 παράγραφος 1 στοιχείο β)·
               
            
                  —
               
               
                  οδηγία 2000/29/ΕΚ, άρθρο 2 παράγραφος 1 σημείο i).
               
            Η ενέργεια που θα χρηματοδοτηθεί βάσει του προϋπολογισμού αυτού στοχεύει στην ανάπτυξη, τη διοργάνωση και την παροχή κύκλων μαθημάτων κατάρτισης και εργαστηρίων ή σεμιναρίων στην Κοινότητα και σε τρίτες χώρες ώστε να εξασφαλιστεί ότι το προσωπικό που διενεργεί επίσημους ελέγχους είναι επαρκώς καταρτισμένο. Μέσω αυτών των κύκλων μαθημάτων κατάρτισης και σεμιναρίων, κυβερνητικοί αξιωματούχοι, εθνικές αρχές και εμπειρογνώμονες εργαστηρίων ενημερώνονται και καταρτίζονται σχετικά με την κοινοτική νομοθεσία περί ζωοτροφών και τροφίμων και τις απαιτήσεις ελέγχου για τις ζωοτροφές και τα τρόφιμα που πρέπει να επιτρέπονται στις κοινοτικές αγορές.
      Η Επιτροπή συμβάλλει στην κατάρτιση των υπαλλήλων στα κράτη μέλη συμπληρώνοντας την κατάρτιση που παρέχεται σε εθνικό επίπεδο με κατάρτιση σε πτυχές που είναι σημαντικές από κοινοτική σκοπιά.
      Για το 2008, οι ενέργειες κατάρτισης θα αφορούν τα ακόλουθα θέματα:
      
                  —
               
               
                  διαδικασίες ελέγχου ζωοτροφών και τροφίμων με βάση τις αρχές HACCP (Hazard Analysis Critical Control Point/Ανάλυση κινδύνων και κρίσιμα σημεία ελέγχου)· τεχνικές ελέγχου για την επαλήθευση της εφαρμογής των συστημάτων HACCΡ·
               
            
                  —
               
               
                  κτηνιατρικοί έλεγχοι και έλεγχοι ασφάλειας τροφίμων σε συνοριακούς σταθμούς ελέγχου (αεροδρόμια, λιμένες και οδικό/σιδηροδρομικό δίκτυο)·
               
            
                  —
               
               
                  υγιεινή τροφίμων και έλεγχος: ψάρι, κρέας και γαλακτοκομικά προϊόντα·
               
            
                  —
               
               
                  πρόληψη, καταπολέμηση και εκρίζωση των μεταδοτικών σπογγωδών εγκεφαλοπαθειών (ΜΣΕ)·
               
            
                  —
               
               
                  έλεγχοι υγείας των φυτών (καθεστώς απομόνωσης φυτών της ΕΚ για τις πατάτες, εσωτερικό καθεστώς απομόνωσης φυτών της ΕΕ, καθεστώς απομόνωσης φυτών της ΕΚ για εισαγωγές)·
               
            
                  —
               
               
                  φυτοπροστατευτικά προϊόντα (πτυχές ασφάλειας τροφίμων και ζωοτροφών): αξιολόγηση και καταχώριση·
               
            
                  —
               
               
                  ζωονόσοι και μικροβιολογικά κριτήρια σε ζωοτροφές·
               
            
                  —
               
               
                  καλή μεταχείριση των ζώων: αναισθητοποίηση και θανάτωση των ζώων σε σφαγεία και στο πλαίσιο ελέγχου των νόσων και καλή μεταχείριση των ζώων κατά τη μεταφορά·
               
            
                  —
               
               
                  νομοθεσία περί τροφίμων, νομοθεσία περί ζωοτροφών, υγεία των ζώων και καλή μεταχείριση των ζώων και κανόνες υγείας των φυτών (8 800 000 ευρώ).
               
            Χρηματοδότηση: μέσω δημόσιων συμβάσεων.
      Το συνολικό ύψος των πιστώσεων που έχουν διατεθεί από τον προϋπολογισμό για τις δημόσιες συμβάσεις του οικονομικού έτους ανέρχεται σε 8 800 000 ευρώ.
      Για καθένα από τα τεχνικά ζητήματα που αναφέρθηκαν ανωτέρω θα υπογραφεί μία ή περισσότερες συμβάσεις. Εκτιμάται ότι θα υπογραφούν περίπου 14 συμβάσεις παροχής υπηρεσιών. Οι εξωτερικοί ανάδοχοι συμμετέχουν κυρίως στις οργανωτικές και υλικοτεχνικές πτυχές των δραστηριοτήτων κατάρτισης.
      Στόχος είναι η έναρξη της διαδικασίας σύναψης συμβάσεων να γίνει το ταχύτερο δυνατόν (περίπου μεταξύ Μαρτίου και Μαΐου) ώστε οι συμβάσεις να έχουν υπογραφεί κατά τη διάρκεια του 2008.
      2.   Γραμμή προϋπολογισμού: 17 01 04 05
      
         Νομική βάση:
      
      
                  —
               
               
                  κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επίσημων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων, άρθρο 66 παράγραφος 1 στοιχείο γ).
               
            Η ενέργεια που θα χρηματοδοτηθεί δυνάμει του παρόντος προϋπολογισμού στοχεύει στην απόκτηση ανάδρασης όσον αφορά την κατάρτιση. Η ανάδραση είναι ένα από τα βασικά στοιχεία του τομέα της καλύτερης κατάρτισης για πιο ασφαλή τρόφιμα. Η εκπόνησης έκθεσης για τις δραστηριότητες του 2007 εντάσσεται στο πλαίσιο αυτό.
      Η ανάδραση για την κατάρτιση θα συγκεντρωθεί επίσης μέσω μιας εκ των υστέρων αξιολόγησης. Έντυπα/ερωτηματολόγια για το σκοπό αυτό θα διανεμηθούν σε ένα αντιπροσωπευτικό δείγμα συμμετεχόντων μετά την παρακολούθηση εκδήλωσης κατάρτισης έτσι ώστε να μετρηθεί ο αντίκτυπος της κατάρτισης στην επαγγελματική τους ζωή.
      Τέλος, για να ρυθμιστούν καλύτερα τα προγράμματα κατάρτισης, πρέπει να χρηματοδοτηθούν ο εξοπλισμός και τα μέσα ΤΠ, καθώς και το διαφημιστικό υλικό και το υπόβαθρο πληροφόρησης και επικοινωνίας (308 000 ευρώ).
      Χρηματοδότηση: υφιστάμενες συμβάσεις-πλαίσια.
      Εκτιμάται ότι θα υπογραφούν περίπου τέσσερις συμβάσεις παροχής υπηρεσιών.
      Ενδεικτικό χρονοδιάγραμμα για την υπογραφή των συμβάσεων: μεταξύ Μαρτίου και Ιουλίου.
      Περίληψη
      
                  Αριθμός
               
               
                  Ονομασία
               
               
                  Γραμμή προϋπολογισμού
               
               
                  Νομική βάση
               
               
                  Ποσό σε ευρώ
               
            
                  1
               
               
                  Κατάρτιση: Εξωτερικές συμβάσεις για την εκτέλεση του προγράμματος κατάρτισης
               
               
                  17 04 07 01
               
               
                  Κανονισμός (ΕΚ) αριθ. 882/2004
               
               
                  8 350 000
               
            
                  17 04 04 01
               
               
                  Οδηγία 2000/29/ΕΚ του Συμβουλίου
               
               
                  450 000
               
            
                  2
               
               
                  Κατάρτιση: Ετήσια έκθεση, εκ των υστέρων αξιολόγηση, εξοπλισμός και μέσα ΤΠ, διαφημιστικό υλικό, υπόβαθρο πληροφόρησης και επικοινωνίας
               
               
                  17 01 04 05
               
               
                  Κανονισμός (ΕΚ) αριθ. 882/2004
               
               
                  308 000
               
            
                  Σύνολο
               
               
                  9 108 000